wickkiey/tamil-wikipedia-markdown huggingface dataset:
# திருக்காரியூர் மகாதேவர் கோயில்



**திருக்காரியூர் மகாதேவர் கோயில் இந்தியாவில்** கேரள மாநிலத்தில் எர்ணாகுளம் மாவட்டத்தில் உள்ள கொத்தமங்கலம் நகரில், மூவாட்டுப்புழா ஆற்றின் கிளை நதியான கோதையாற்றின் வடகரையில் அமைந்துள்ள கோயிலாகும்.  

கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் நிறுவப்பட்ட கடைசி திருக்காரியூர் கருதப்படுகிறது. வரலாற்று முக்கியத்துவத்திற்காகவும், புராணங்களுக்காகவும் இது முக்கியத்துவம் பெறுகிறது. திருக்காரியூரில் பல நூற்றாண்டு கால பழமையான வரலாற்றுப் பதிவுகள் உள்ளன  

## கோயில் அமைப்பு
திருக்காரியூர் மகாதேவர் கோயில் சுமார் 4 ஏக்கர் பரப்பளவில் அமைந்துள்ள கோயிலாகும். கிழக்கு நோக்கி அமைந்துள்ள இக்கோயிலின் கிழக்கிலும் மேற்கிலும் இரண்டு கோபுரங்கள் உள்ளன. கிழக்குக் கோபுரத்தின் உள்ளே நுழைந்ததும் பெரிய ஆனைக்கொட்டிலைக் காணலாம். தேக்கு மரத்தால் ஆன கொடிமரம் செம்பு பூசப்பட்டு, மிகவும் பழமையாக உள்ளது. கிழக்குக் கோயில் கோபுரத்தின் எதிரில் பெரிய குளம் உள்ளது. இந்தக் குளத்தை எதிர்நோக்கி கோயில் உள்ளது.  

மூலவர் சன்னதி செவ்வக வடிவில் இரண்டு தளங்களுடன் உள்ளது. இது கேரளாவில் உள்ள பெரிய செவ்வக மூலவர் சன்னதிகளைக் கொண்டதாகும். அழகிய ஓவியங்கள் மற்றும் மரச் சிற்பங்களால் கருவறை அலங்கரிக்கப்பட்டுள்ளது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
# தல்மிசு அகமது


**தல்மிசு அகமது** ( *Talmiz Ahmad*; பிறப்பு; 1951 ) ஓர் ஒரு இந்திய இராஜதந்திரியாவார். 1974 இல் இந்திய வெளியுறவு பணியில் சேர்ந்தார். மேலும் சவுதி அரேபியாவிலும் , ஓமானிலும் (2003-04), ஐக்கிய அரபு அமீரகத்திலும் (2000-03; 2010-11) இந்தியத் தூதராகப் பணியாற்றினார். 2004-06ல் பெட்ரோலியம் மற்றும் இயற்கை எரிவாயு அமைச்சகத்தில் சர்வதேச ஒத்துழைப்புக்கான கூடுதல் செயலாளராக இருந்தார். 2006-07ல், புது தில்லியில் உள்ள இந்திய உலக விவகார அமைப்பின் தலைமை இயக்குநராக இருந்தார். ஜூலை 2011 இல், இந்திய-சவுதி உறவுகளை மேம்படுத்துவதில் இவர் ஆற்றிய பங்களிப்பிற்காக சவூதி அரசாங்கம் இவருக்கு மன்னர் அப்துல்லா பின் அப்துல் அசீசு பதக்கம் வழங்கியது. வெளிநாட்டுப் பணியிலிருந்து ஓய்வு பெற்ற பிறகு, துபாயில் உள்ள எரிசக்தி நிறுவனத்தில் பணிபுரிந்து வருகிறார்.  

இவர் நான்கு புத்தகங்களை வெளியிட்டுள்ளார்: *அரபு உலகில் சீர்திருத்தம்: வெளிப்புற தாக்கங்கள் மற்றும் பிராந்திய விவாதங்கள்* (2005), *போரில் ஆபிரகாமின் குழந்தைகள்: மேசியானிக் இராணுவவாதங்களின் மோதல்* (2010), *மேற்கு ஆசியாவில் இஸ்லாமிய சவால்: கோட்பாட்டு மற்றும் அரசியல் போட்டிகள்* (வெளியிடப்பட்டது ஆகஸ்ட் 2013, அரபு வசந்தத்திற்குப் பிறகு), மற்றும் *மேற்கு ஆசியா அட் வார்: அடக்குமுறை, எதிர்ப்பு மற்றும் பெரும் சக்தி விளையாட்டுகள்* (2022).  

இவர் மேற்கு ஆசியாவின் அரசியல், அரசியல் இசுலாம் மற்றும் எரிசக்தி பாதுகாப்பு பிரச்சினைகள் குறித்து அடிக்கடி எழுதுகிறார் மற்றும் விரிவுரை செய்கிறார்.  

## இதனையும் காண்க

- அபித் உசேன்
- சையத் அக்பருதீன்
# உயூ ஆறு

**உயூ ஆறு** அல்லது உரூ ஆறு மியான்மர் நாட்டின் வடக்குப் பகுதியில் பாயும் ஆறாகும். இது நாட்டின் முதன்மை ஆறான ஐராவதியின் முக்கியக் கிளை நதியான சிந்துவின் ஆற்றின் ஒரு கிளை ஆறாகும். காசின் மாநிலத்தில் அமைந்துள்ள கூகாங் பள்ளத்தாக்கில் இது உற்பத்தியாகி தென்மேற்காக ஓடி வளமான பாசனப் பள்ளத்தாக்கின் வழியாக பாய்ந்தோடி சாகைங் பிரதேசத்தில் உள்ள சிறு நகரமான கோமலினில் இடது புறமாக சிந்துவின் ஆற்றில் கலக்கிறது.  
## பொருளாதாரம்
இந்த ஆற்றின் கரையோரம் அமைந்துள்ள பாக்கந்த் நகரத்தில் சாடைட்டு என்ற உருமாறிய தீப்பாறை படிகங்கள் வெட்டி எடுக்கப்படுகின்றன. இந்தப் படிகக்கல் வெட்டி எடுக்க தோண்டப்படும் சுரங்கங்களிலிருந்து வெளியேரும் கல் மற்றும் மணலால் பருவகாலங்களில் இந்த ஆற்றில் வெள்ளப்பெருக்கு ஏற்ப்பட்டு சாலைகள் சேதமடைகின்றன.
# பொங்குலேட்டி சுதாகர் ரெட்டி


**பொங்குலேட்டி சுதாகர் ரெட்டி** (*Ponguleti Sudhakar Reddy*) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேசத்தில் சட்டப் பேரவைக் குழு உறுப்பினராகவும், முன்பு இந்திய தேசிய காங்கிரசு கட்சியின் செயலாளராகவும் இருந்தார்.  

## ஆரம்ப கால வாழ்க்கை
சுதாகர் ரெட்டி தெலங்காணாவில் உள்ள கம்மம் கல்லூர் மண்டலத்தில் உள்ள நாராயணபுரத்தில் இலட்சுமரெட்டி மற்றும் நாகம்மா ஆகியோருக்கு இரண்டாவது மகனாகப் பிறந்தார்.  

காங்கிரசு கட்சியின் இளைஞர் பிரிவின் தலைவராக பொங்குலேட்டி சுதாகர் ரெட்டி இருந்தார். ஆந்திர சுற்றுலா வளர்ச்சிக் கழகத்தின் தலைவராகவும் பணியாற்றினார். இந்தியன் வங்கியின் பகுதி நேர அதிகாரப்பூர்வமற்ற இயக்குநராக இருந்தார். உலக அமைதிக்கான அனைத்து மத மற்றும் சர்வதேச கூட்டமைப்பால் "உலக அமைதிக்கான தூதுவராக" நியமிக்கப்பட்டுள்ளார். உசுமானியா பல்கலைக்கழகத்தில் வணிகவியலில் இளங்கலைப் பட்டமும், மொழியியலில் முதுகலைப் பட்டமும் பெற்றவர். 2019இல் காங்கிரசு கட்சியிலிருந்து வெளியேறி பாரதிய ஜனதா கட்சியில் சேர்ந்தார்.
# கண்ணா நாகராஜு


**கண்ணா நாகராஜு** (*Kanna Naga Raju*) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார். இவர் இந்திய தேசிய காங்கிரசு கட்சி சார்பில் குண்டூரின் முன்னாள் நகரத்தந்தையாக இருந்தார். ஆந்திராவில் இருந்து ஐந்து முறை சட்டப்பேரவை உறுப்பினராக இருந்த முன்னாள் அமைச்சர் கண்ணா லட்சுமிநாராயணாவின் மூத்த மகனாவார். இவர் பிப்ரவரி 23, 2023 அன்று மங்களகிரியில் உள்ள தெலுங்கு தேசம் கட்சியின் தலைமையகத்தில் கட்சித் தலைவர் நா. சந்திரபாபு நாயுடு முன்னிலையில் தெலுங்கு தேசம் கட்சியில் சேர்ந்தார்.  

## சுயசரிதை
கண்ணா நாகராஜு, ஆந்திராவின் குண்டூரில் கண்ணா லட்சுமிநாராயணா மற்றும் கண்ணா விஜயலட்சுமிக்கு பிறந்தார்.
# திருக்குன்னத்து மகாதேவர் கோயில்



**திருக்குன்னத்து மகாதேவர் கோயில்** இந்தியாவில் கேரளாவின் திருச்சூர் மாவட்டத்தில் கஞ்சனியில் அமைந்துள்ள இந்தக் கோயில் திராவிடக் கட்டிடக்கலைக்கு ஒரு சிறந்த எடுத்துக்காட்டாகும்.  

இக்கோயில்கருவண்ணூர் ஆற்றுக்கு அருகில் அமைந்துள்ளது. இக்கோயிலின் மூலவர் சிவன் கிழக்கு நோக்கி உள்ளார். பரசுராமர் இச்சிலையை அமைத்ததாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோவில்களில் இந்த கோயில் ஒன்றாகும்.  

## கோயில் அமைப்பு
இங்குள்ள மூலவர் சிற்பம் பரசுராமரால் நிறுவப்பட்டதாக நம்பப்படுகிறது. அருகிலுள்ள கருவண்ணூர் ஆறு கோயிலைச் சுற்றியுள்ளது. அது சூழலுக்கு பசுமையைத் தருகிறது. இக்கோயில் மிகவும் பழமையானதாகும். கோயில் வளாகம் 2 ஏக்கரில் உள்ளது. இங்கு மகாதேவருக்கும் (சிவன்) விஷ்ணுவுக்கும் தனித்தனி சன்னதிகள் உள்ளன. கோயிலில் திருச்சுற்று, மூலவர் சன்னதி உள்ளிட்டவை உள்ளன. இக்கோயில் கேரளா-திராவிட கட்டிடக்கலை பாணியில் கட்டப்பட்டுள்ளது.  

சிவன் கருவறை வட்ட வடிவில் உள்ளது. அது செப்புத் தகட்டால் வேயப்பட்டுள்ளது. அதில் இரு அறைகள் உள்ளன. விஷ்ணு கோயிலின் கருவறை சதுர வடிவில் கூடி வேயப்பட்டு, மேற்கு நோக்கி உள்ளது.  

## விழாக்கள்
மலையாள மாதமான தனுவில் இக்கோயிலின் வருடாந்திர விழா கொண்டாடப்படுகிறது.  

## அமைவிடம்
இக்கோயில் திருச்சூர் - திரிப்ராயர் பேருந்து வழித்தடத்தில் கஞ்சனி சந்திப்பில் இருந்து 1 கி.மீ. தொலைவில் அமைந்துள்ளது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்

## படத்தொகுப்பு
# கண்ணா லட்சுமிநாராயணா


**கண்ணா லட்சுமிநாராயணா** (*Kanna Lakshminarayana*) (பிறப்பு: ஆகஸ்ட் 13, 1954) ஆந்திரப் பிரதேச மாநிலத்தில் பாரதிய ஜனதா கட்சியின் முன்னாள் தலைவராவார். குண்டூர் மேற்குத் தொகுதியின் முன்னாள் சட்டமன்ற உறுப்பினரான இவர் நல்லாரி கிரண் குமார் ரெட்டியின் அரசில் விவசாய தொழில்நுட்ப அமைச்சரக இருந்தார். இவர் 23 பிப்ரவரி 2023 அன்று தெலுங்கு தேசம் கட்சியில் சேர்ந்தார்.
# திரிப்பாரா சிவன் கோயில்



**திரிப்பாரா சிவன் கோயில்** இந்தியாவின் கேரளாவில் பத்தனம்திட்டா மாவட்டத்தில் வல்லிக்கோடு கிராமத்தில் உள்ள ஒரு புகழ்பெற்ற சிவன் கோயிலாகும்.  

இக்கோயில் அச்சன்கோவில் ஆற்றின் கரையில் அமைந்துள்ளது. இங்குள்ள மூலவர் கருவறைதிறந்த வெளியில் அமைந்துள்ளது. இது இப்பகுதியில் உள்ள மற்ற கோவில்களில் இருந்து சற்று வித்தியாசமாக உள்ளது. இக்கோயில் 800 ஆண்டுகள் பழமையானது.
# சந்தோஷ் மீனா

**சந்தோஷ் மீனா** (*Santosh Meena*) (பிறப்பு 1 சூன் 1966) ஒரு இந்திய அரசியல்வாதி ஆவார். இவர் பர்த்வான் மத்திய கூட்டுறவு வங்கியின் இயக்குநராக உள்ளார் மற்றும் மத்தியப் பிரதேச கூட்டுறவு வங்கியின் அங்கீகரிக்கப்பட்ட உறுப்பினராக பரிந்துரைக்கப்பட்டுள்ளார். இவர் போபாலின் பாரதிய ஜனதா கட்சியின் மாவட்ட அமைப்பாளராக இருந்தார்  

மத்தியப் பிரதேச மாநிலம் போபால் மாவட்டத்தில் உள்ள பிபாலியா பஜ்கான் கிராமத்தில் பிறந்தவர் சந்தோஷ் மீனா. இவரது தந்தையின் பெயர் மறைந்த ஸ்ரீ ரூப்ராம் மீனா. இவர் இளங்கலைப்பட்டமும் மற்றும் சட்டத்தில் இளங்களைப் பட்டமும் பெற்றுள்ளார். இவர் பாரதிய ஜனதா கட்சியின் இந்திய மாநிலமான மத்தியப் பிரதேசத்தில் மாவட்ட அழைப்பாளராக இருந்தார். அவர் மீனா சமூகத்தில் இருந்து வந்தவர்.
# கங்குலா கமலாகர்


**கங்குலா கமலாகர்** (*Gangula Kamalakar*) (பிறப்பு 8 மே 1968) தெலுங்கானா மாநிலத்தின் இதர பிற்படுத்தப்பட்ட வகுப்பினர் நலன், உணவு மற்றும் குடிமைப் பொருட்கள் மற்றும் நுகர்வோர் விவகாரங்கள் அமைச்சராகப் பணியாற்றும் ஒரு இந்திய அரசியல்வாதி ஆவார். இவர் பாரத் இராட்டிர சமிதி சார்பில் தெலங்காணா சட்டப் பேரவைக்கு கரீம்நகர் தொகுதியை பிரதிநிதித்துவப்படுத்துகிறார்.  

## ஆரம்ப கால வாழ்க்கை
கமலாகர், 1968 ஆம் ஆண்டு மே 8 ஆம் தேதி இன்றைய தெலங்காணாவில் (அப்போது ஆந்திரப் பிரதேசத்தின் ஒரு பகுதி) கரீம்நகரில் மல்லையா மற்றும் லட்சுமி நரசம்மாவுக்கு மகனாகப் பிறந்தார். குடிசார் பொறியியல் பிரிவில் தொழில்நுட்பவியல் இளையர் பட்டம் பெற்றார். இவருக்கு ராஜிதா என்ற மனைவியும், ஒரு மகனும், ஒரு மகளும் உள்ளனர்.  

## தொழில்
கமலாகர், தனது அரசியல் வாழ்க்கையை 2000 ஆம் ஆண்டு கரீம்நகர் நகராட்சியில் உறுப்பினராகத் தேர்ந்தெடுக்கப்பட்டார். 2009ல், தெலுங்கு தேசம் கட்சி சார்பில் கரீம்நகர் தொகுதியில் இருந்து சட்டமன்ற உறுப்பிராகத் தேர்ந்தெடுக்கப்பட்டார். 2013 இல், இவர்தெலங்காணா இயக்கத்தின் தொடக்கத்தில் பாரத் இராட்டிர சமிதி<nowiki/>யில் சேர்ந்தார். 2014 மற்றும் 2018 தேர்தல்களில் அதே தொகுதியிலிருந்து மீண்டும் தேர்ந்தெடுக்கப்பட்டார். கரீம்நகர் பாரம்பரியமாக வெலமா சாதியினரின் கோட்டையாகக் கருதப்பட்டது. இருப்பினும், இதர பிற்படுத்தப்பட்ட சமூகத்தைச் சேர்ந்த கமலாகர், தொடர்ந்து மூன்று முறை தேர்ந்தெடுக்கப்பட்டார்.  

செப்டம்பர் 2019 இல், கமலாகர் க. சந்திரசேகர் ராவ் அமைச்சகத்தில் சேர்க்கப்பட்டார். இவருக்கு இதர பிற்படுத்தப்பட்டோர் நலன், உணவு & குடிமைப் பொருட்கள் & நுகர்வோர் விவகாரங்களுக்கான துறை ஒதுக்கப்பட்டது.
# கதிரி பாபு ராவ்


**கதிரி பாபு ராவ்** (*Kadiri Babu Rao*) ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் தெலுங்கு தேசம் கட்சி சார்பில் கனிகிரி சட்டமன்ற தொகுதியின் முன்னாள் சட்டமன்ற உறுப்பினராக இருந்தார். இவர் 1980 களின் நடுப்பகுதியில் தனது அரசியல் வாழ்க்கையைத் தொடங்கினார், பின்னர் 2020 இல் ஒய். எஸ். ஆர். காங்கிரஸ் கட்சிக்கு மாறினார்.  

ராவ், ஆந்திரப் பிரதேசம், பிரகாசம் மாவட்டம், சீலம்வாரிப்பள்ளி கிராமத்தில் வைர வியாபாரியான கதிரி வெங்கட நரசையாவுக்கு பிறந்தார். இவரது குடும்பம் ஐதராபாத்திற்கு குடிபெயர்வதற்கு முன்பு சீலம்வாரிப்பள்ளி அருகே கல்வி பயின்றார். 1981 இல் ஐதராபாத்து நிசாம் கல்லூரியில் இளங்கலை பட்டம் பெற்றார்.  

## தொழில்
1980 களில் தெலுங்கு தேசம் கட்சியில் சேர்ந்தார். மேலும் நந்தமுரி பாலகிருஷ்ணாவுடன் நெருங்கிய தொடர்பை வளர்த்துக் கொண்டார். இவர் 2004 ஆந்திரப் பிரதேச சட்டப் பேரவைத் தேர்தலில் கனிகிரி தொகுதியில் போட்டியிட விரும்பினார். இருப்பினும் தெலுங்கு தேசம் இவரை தர்சி சட்டமன்றத் தொகுதியில் நிறுத்தியது. ஆனால் இந்திய தேசிய காங்கிரசு ஆதரவு பெற்ற சுயேச்சைப் போட்டியாளரிடம் தோற்றார்.  

பின்னர் 2009 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் சார்பில் கனிகிரியில் போட்டியிட வேட்புமனு தாக்கல் செய்தார். காங்கிரஸின் கனிகிரி வேட்பாளரான முக்கு உக்ர நரசிம்ம ரெட்டி, தாக்கல் செய்த உறுதிச் சான்றில் இவரது கையொப்பம் விடுபட்டதற்கு ஆட்சேபனை தெரிவித்ததை அடுத்து, அந்த வேட்புமனுவை இந்தியத் தேர்தல் ஆணையம் நிராகரித்தது.  

பின்னர் 2014 ஆம் ஆண்டு ஆந்திர பிரதேச சட்டப் பேரவைத் தேர்தலில் போட்டியிட்டு கனிகிரி தொகுதியில் போட்டியிட்டு வெற்றி பெற்றார். ஆனால், தெலுங்கு தேசம் கட்சியின் தலைவர் என். சந்திரபாபு நாயுடு இவரை தர்சி தொகுதியில் நிறுத்தினார். ஆனால் தேர்தலில் மேடிசெட்டி வேணுகோபாலிடம் தோற்றார்.  

இவரது 2019 தோல்விக்குப் பிறகு, ராவ், நாயுடுவின் முடிவில் அதிருப்தி அடைந்தார், அரசியல் மற்றும் தெலுங்கு தேசம் கட்சியில் இருந்து விலகி, மார்ச் 2020 இல் ஒய். எஸ். ஆர். காங்கிரஸ் கட்சியில் சேர்ந்தார்  

## பிற பணிகள்
பிரகாசம் மாவட்டத்தில் கதிரி பாபுராவ் வேளாண்மை மற்றும் தோட்டக்கலை கல்லூரியை நடத்துவதற்காக கதிரி பாபு ராவ் கல்வி சங்கத்தை நிறுவினார்.
# ஆனந்த்பூர் கலு


**ஆனந்த்பூர் கலு** (*Anandpur Kalu*)என்பது இந்தியாவின் இராசத்தான் மாநிலத்தின் பாலி மாவட்டத்தில் உள்ள ஜெய்தரன் வட்டத்தில் அமைந்துள்ள ஒரு கிராமம் ஆகும்.  

## மக்கள்தொகையியல்
ஆம் ஆண்டு இந்திய மக்கள் தொகை கணக்கெடுப்பின்படி, ஆனந்த்பூர் கலுவின் மக்கள் தொகை 8,334 ஆகும். இதில்ஆண்கள் 51% (4,276)-ம் பெண்கள் 49% (4,058)-ம் அடங்குவர். இங்கு வாழ்பவர்களின் தாய் மொழி இராசத்தானி மற்றும் இந்தி ஆகும். ஆண்கள் சாஃபா என்ற ஆடையையும் பெண்கள் லாங்கா என்ற ஆடையையும் அணிகிறார்கள்.
# கிளிசே 877



கிளிசே 877 சூரிய மண்டலத்திலிருந்து 28.3 ஒளி ஆண்டுகள் தொலைவில் உள்ளது. இதற்கு அருகில் உள்ள விண்மீன்கள் β ஹைட்ரி, ζ டுகானே என்பன ஆகும் , அவை சூரிய மண்டலத்திலிருந்து முறையே 4.5 மற்றும் 6.2 ஒளி ஆண்டுகள் தொலைவில் உள்ளன.
# பைத்யநாத் ராத்



**பைத்யநாத் ராத்** (*Baidyanath Rath*) (14 ஏப்ரல் 1911 - 2 மார்ச் 2007) ஒரு இந்திய அரசியல்வாதி ஆவார். இவர் இந்தியப் பொதுவுடைமைக் கட்சியின் உறுப்பினராக இந்திய நாடாளுமன்றத்தின் மேலவையான மாநிலங்களவையில் ஒடிசாவை பிரதிநிதித்துவப்படுத்தும் ஒரு நாடாளுமன்ற உறுப்பினராக இருந்தார். ராத் 2 மார்ச் 2007 அன்று 95 வயதில் இறந்தார்.  

## தொடக்க கால வாழ்க்கை மற்றும் அரசியல் பங்கேற்பு

1911 ஆம் ஆண்டு ஏப்ரல் 12 ஆம் நாள் புவனேசுஸ்வருக்கு அருகிலுள்ள கலராகங் கிராமத்தில் பிறந்தார்.இவர் சுவப்னேஸ்வர் மிஸ்ராவின் மகன் ஆவார். ஆனால், இவரது மாமா ரகுநாத் தத்துக்கு குழந்தை இல்லாததால் இவரைத் தத்தெடுத்தார். இவர் பாட்டியாவிலுள்ள கீழ்நிலைப் பள்ளியில் படித்தபோது, ​​ஒத்துழையாமை இயக்கத்திற்கு முன்பு 1920-ல் கட்டாக்கில் வந்து கதாஜோதி ஆற்றங்கரையில் உரை நிகழ்த்திய மகாத்மா காந்தியைக் காணும் வாய்ப்பு கிடைத்தது. பிரித்தானிய அரசுக்கு எதிராக கடுமையாகப் போராடும் வகையில் இது அவருக்கு ஊக்கமளிக்கும் தாக்கத்தை ஏற்படுத்தியது. கட்டாக்கில் உள்ள இராவன்சா கல்லூரியில் தனது படிப்பைத் தொடர்ந்தார். இவர் அங்கு இளங்கலை அறிவியல் படித்தார். அங்கு பைத்யநாத் மாணவர் சங்கத்தின் தலைவராகவும் செயலாளராகவும் இருந்த பகவதி சரண் பாணிகிரகியுடன் தொடர்பு கொண்டார். இவர் அனந்த் சரண் பட்நாயக் மற்றும் விஸ்வநாத் பசயேத் ஆகியோருடன் சேர்ந்து ஒடிசா மாணவர் சங்கத்தை உருவாக்கினார், இது ஒடிசாவில் எதிர்கால பொதுவுடைமை இயக்கம் உருவாவதற்கான கருவாக மாறியது. இளங்கலை அறிவியல் முடித்து சட்டம் படிக்கும் போது, ​​ஹரேகிருஷ்ண மஹதாபின் அழைப்பின் பேரில், அகர்பராவில் உள்ள அவரது வித்யா மந்திர் அல்லது காங்கிரஸ் ஆசிரமத்தில் தலைமை ஆசிரியராகச் சேர்ந்தார். அங்கு இவர் மாணவர்களிடையே சுதந்திரப் போராட்ட உணர்வை ஏற்படுத்தினார். ஆனால், சில மாதங்களுக்குப் பிறகு இவர் மீண்டும் கட்டாக் திரும்பினார். பகவதி பாணிகிரகி, அனந்த் பட்நாயக், விஸ்வநாத் பசயேத், குருசரண் பட்நாயக் மற்றும் ராமக்ருஷ்ண பதி ஆகியோருடன் இணைந்து இந்தியப் பொதுவுடைமைக் கட்சியின் ஒடிசா பகுதியை உருவாக்கினார். சுதந்திரத்தின் உண்மையான இலக்கான சுரண்டலற்ற சமூகத்தை உருவாக்குவதே இவர்களின் குறிக்கோளாக இருந்தது. 1938 ஆம் ஆண்டில், இவர் தனது இயக்க நண்பர்களுடன் தேன்கனலில் பிரஜாமண்டல் இயக்கத்தில் பங்கேற்றார்.
# அழுதையாறு



**அழுதையாறு** (*Azhuthayar*) என்பது தென்னிந்திய மாநிலமான கேரளாவின் ஓடும் மூன்றாவது நீளமான ஆறான பம்பை ஆற்றின் துணை ஆறு. பீர்மேட்டில் உருவாகும் இந்த ஆறு அடர்ந்த காடுகளில் வழியே பாய்ந்து கொருத்தோடை அடைகிறது. இங்கிருந்து கோட்டயம் மற்றும் இடுக்கி மாவட்டங்களுக்கு இடையே எல்லையாக அமைகிறது. இது சபரிமலையின் பாரம்பரிய மலையேற்றப் பாதையை கலகெட்டி பகுதியில் கடந்து, கணமலாவில் (பம்பாவல்லி) பம்பை ஆற்றுடன் இணைகிறது. இதன் தாய் நதியைப் போலவே, இது முக்கியமாக கேரளாவில் வழிபடப்படும் பிரபலமான இந்து கடவுளான ஐயப்பனின் புராணக்கதையுடன் நெருங்கிய தொடர்புடையது. இது எருமேலியிலிருந்து சபரிமலைக்கு செல்லும் சபரிமலை மலையேற்றப் பாதையில் உள்ள அழுதா (காலகெட்டி கோயிலுக்கு அருகில்) என்ற பெயரிலும் பாய்கிறது. பம்பை ஆறு, இறுதியில் பாய்கிறது. இது ரன்னி, செருகோல்புழா, கோழஞ்சேரி, மாரமன், ஆரன்முலா, செங்கனூர், பருமலை, நீரேட்டுப்புரம், காவளம், நெடுமுடி மற்றும் தகழி நகரங்கள் மற்றும் கிராமங்கள் வழியாக ஓடி வேம்பநாட்டு ஏரியில் சேருகின்றது.
# கோடூர் ஆறு


**கோடூர் ஆறு** (*Kodoor River*) என்பது தென்னிந்தியாவின் கேரள மாநிலத்தின் கோட்டயம் மற்றும் ஆலப்புழா மாவட்டத்திற்கு இடையே ஓடும் ஒரு ஆறு ஆகும். இது கடலோர மாவட்டம் ஆலப்புழா மற்றும் கோட்டயத்தின் கிழக்கு கிராமங்களிடையே பழைய வர்த்தக பாதைகளுடன் கோடூர் ஆறு நீண்ட வரலாற்றைக் கொண்டுள்ளது. புதுப்பள்ளியில் அங்காடி என்ற பெயரில் ஒரு பரபரப்பான படகு குழாம் இருந்தது. இந்த ஆறு கோட்டயம் மற்றும் பத்தனம்திட்டா மாவட்டங்களுக்கு இடையே உள்ள அழகிய மலைகளில் உருவாகி இறுதியாக மீனச்சிலாற்றில் கலக்கிறது.
# தாப்லா மலைகள்

**தாப்லா மலைகள்** (*Daphla Hills*) என்பது மேற்கு அருணாச்சலப் பிரதேசம் மற்றும் அசாமின் எல்லையில் உள்ள ஒரு மலைப்பாங்கான பகுதியாகும். இது தாப்ள என்ற சுதந்திர பழங்குடியினர் வசிக்கின்றனர். இது தேஜ்பூர் மற்றும் வடக்கு லக்கிம்பூர் துணைப்பிரிவுகளுக்கு வடக்கே அமைந்துள்ளது. மேலும் மேற்கில் அகா மலைகள் மற்றும் கிழக்கில் அபோர் மலைத்தொடரால் எல்லையாக உள்ளது. 1872ஆம் ஆண்டில், சுதந்திரமான தாப்லாசின் பிரித்தானியப் பிரதேசத்தில் உள்ள அம்தோலாவில் குடியேறிய தங்கள் சொந்த பழங்குடியினரின் குடியிருப்பினைத் தாக்கி, நாற்பத்து நான்கு ஆதிவாசிகளைச் சிறைபிடித்து மலைகளுக்குக் கொண்டு சென்றது. ஓரிரு ஆண்டிற்குப் பின்னர் இச்சம்பவம், 1874ஆம் ஆண்டு தாப்லா பயணத்திற்கு வழிவகுத்தது. சுமார் 1,000 துருப்புக்கள் கொண்ட ஒரு படை கைதிகளை விடுவித்த பழங்குடியினரை அடிபணியச் செய்தது.  

-
# மிகிர் மலைகள்

**மிகிர் மலைகள்** (*Mikir Hills*) என்பது அசாமில் உள்ள காசிரங்கா தேசிய பூங்காவின் தெற்கே அமைந்துள்ள மலைகளின் குழுவாகும். பிரிக்கப்பட்ட மிகிர் மலைகளை உள்ளடக்கிய கிழக்குப் பகுதியில் மேகாலயா மூன்று பக்கங்களால் சூழப்பட்ட பகுதியாக இது தனிமைப்படுத்தப்பட்டுள்ளது. கர்பி பீடபூமி அல்லது மிகிர் மலைகள் அசாமின் மிகப் பழமையான நிலப்பரப்பாக அறியப்படுகின்றன. இது பேரிக்காய் வடிவில் சுமார் 7000 சதுர கி.மீ. பரப்பளவைக் கொண்டுள்ளது.  

இது கர்பி பீடபூமியின் ஒரு பகுதியாகும். இதன் மிக உயரமான சிகரம் டம்புச்கோ ஆகும்.  

## மேலும் பார்க்கவும்

- கர்பி அங்லாங் மாவட்டம்
# விண்மீன் எண்



**விண்மீன் எண்** (*star number*) என்பது ஒரு மையப்படுத்தப்பட்ட வடிவ எண். இது ஒரு மையப்படுத்தப்பட்ட அறுமுனை விண்மீனாக இருக்கும்.  

எடுத்துக்காட்டுகள்: டேவிட்டின் விண்மீன், சீன ஆட்டப்பலகை.  


*n* ஆவது விண்மீனுக்கான வாய்பாடு:  
:*S<sub>n</sub>* = 6*n*(*n* − 1) + 1.  

முதல் 43 விண்மீன் எண்கள்:  
:1, 13, 37, 73, 121, 181, 253, 337, 433, 541, 661, 793, 937, 1093, 1261, 1441, 1633, 1837, 2053, 2281, 2521, 2773, 3037, 3313, 3601, 3901, 4213, 4537, 4873, 5221, 5581, 5953, 6337, 6733, 7141, 7561, 7993, 8437, 8893, 9361, 9841, 10333, 10837  

ஒரு விண்மீன் எண்ணின் 'இலக்க மூலம்' எப்பொழுதும் 1 அல்லது 4 ஆக இருக்கும்; மேலும் 1, 4, 1 என்ற தொடர்வரிசையில் தொடரும். பத்தடிமானத்தில் ஒரு விண்மீன் எண்ணின் கடைசி இரண்டு இலக்கங்கள் 01, 13, 21, 33, 37, 41, 53, 61, 73, 81, அல்லது 93 ஆக இருக்கும்.  

35113 என்ற விண்மீன் எண்ணின் பகாஎண் காரணிகளும் (13, 37, 73) தொடர் விண்மீன் எண்களாக இருப்பதால் 35113 ஆனது தனித்ததொரு விண்மீன் எண்ணாகும்.  

## பிற வகையான எண்களுடனான தொடர்புகள்
வடிவவியலாக *n* ஆவது விண்மீன் எண்ணானது ஒரு மையப்புள்ளியுடன் (*n*−1) ஆவது முக்கோண எண்ணின் 12 நகல்களுடன் அமைக்கப்பட்டுள்ளது. இதனால் இது எண் மதிப்பில் *n* ஆவது மையப்படுத்தப்பட்டப் பன்னிரு கோண எண்ணிற்குச் சமமானதாகவும் ஆனால் அமைப்பில் வேறுபட்டதாகவும் இருக்கிறது.  

அநேக விண்மீன் எண்கள், முக்கோண எண்களாகவும் இருக்கும். அவற்றுள் முதல் நான்கு எண்கள்:  
- *S*<sub>1</sub> = 1 = *T*<sub>1</sub>
- *S*<sub>7</sub> = 253 = *T*<sub>22</sub>
- *S*<sub>91</sub> = 49141 = *T*<sub>313</sub>
- *S*<sub>1261</sub> = 9533161 = *T*<sub>4366</sub> .

அநேக விண்மீன் எண்கள், சதுர எண்களாகவும் இருக்கும். அவற்றுள் முதல் நான்கு எண்கள்:  
- *S*<sub>1</sub> = 1<sup>2</sup>
- *S*<sub>5</sub> = 121 = 11<sup>2</sup>
- *S*<sub>45</sub> = 11881 = 109<sup>2</sup>
- *S*<sub>441</sub> = 1164241 = 1079<sup>2</sup> , .

**பகா விண்மீன் எண்** (*star prime*) என்பது, பகா எண்ணாக இருக்குமொரு விண்மீன் எண்ணாகும். சில முதல் பகா விண்மீன் எண்கள்:  
:13, 37, 73, 181, 337, 433, 541, 661, 937.  

**பகா மீவிண்மீன் எண்** (*superstar prime*) என்பது பகா விண்மீன் எண்களின் தொடர்வரிசையில் அமையுமிடங்களைச் சுட்டும் சுட்டெண்களும் விண்மீன் எண்களாக இருக்கும் பகா விண்மீன் எண்ணாகும். அத்தகைய முதல் இரண்டு எண்கள்:  
::661, 1750255921.  

**மீள்திருப்ப மீவிண்மீன் எண்** (*reverse superstar prime*) என்பது சுட்டெண் பகா விண்மீன் எண்ணாக இருக்குமொரு விண்மீன் எண்ணாகும். அத்தகைய முதல் எண்கள் சில:  
:937, 7993, 31537, 195481, 679393, 1122337, 1752841, 2617561, 5262193.  

"விண்மீன் எண்" என்ற பெயர் அரிதாக எண்கோண எண்களைக் குறிப்பதற்கும் பயன்படும்.
# சந்திர பாரதி மலைகள்

**சந்திர பாரதி மலைகள்** (*Chandra Bharati hills*) வடக்கு கவுகாத்தியில் அமைந்துள்ள தொடர் மலைகள் ஆகும்.  

## சொற்பிறப்பியல்
இந்த மலைகள் இடைக்கால இலக்கியவாதியான சந்திர பாரதியின் உறைவிடமாகும்,. இதன் காரணமாக இவரது பெயரிடப்பட்டது.  

## பிடித்தமான இடம்
சந்திர பாரதி மலையின் அடிவாரத்தில் அமைந்துள்ள தவுல் கோவிந்தா கோயில் ஒரு முக்கிய சுற்றுலாத் தலமாகும்.  

-
# அணுசக்தி கட்டளை ஆணையம் (இந்தியா)



**அணுசக்தி கட்டளை ஆணையம்**, இந்தியாவின் அணு ஆயுதத் திட்டம் தொடர்பான கட்டளை, கட்டுப்பாடு மற்றும் செயல்பாட்டு முடிவுகளுக்குப் பொறுப்பான அதிகாரம் இந்தியாவின் அணுசக்திகட்டளை ஆணையத்திடம் (NCA) உள்ளது. இதன் தலைவர் இந்தியப் பிரதமர். இந்த ஆணையம், இந்தியப் பிரதமர் தலைமையில் ஒரு அரசியல் குழுவும்; தேசிய பாதுகாப்பு ஆலோசகர் தலைமையில் ஒரு நிர்வாகக் குழுவும் கொண்டுள்ளது.  

இந்தியாவின் முதல் அணு ஆயுத சோதனை 1974 மே 18 அன்று சிரிக்கும் புத்தர் சிரிக்கும் என்ற குறியீட்டு பெயரில் இராஜஸ்தான் மாநிலத்தின் பொக்ரானில் நடத்தப்பட்டது. அதன் பின்னர் 1998 ஆம் ஆண்டு சக்தி நடவடிக்கை எனும் பெயரில் பொக்ரான் எனுமிடத்தில் தொடர் அணு ஆயுத சோதனைகளை நடத்தியது. இந்தியாவிடம் 10 அணு உலைகள், யுரேனியம் சுரங்கம் மற்றும் கனரக நீர் உற்பத்தி வசதிகள், யுரேனியம் செறிவூட்டல் ஆலை, எரிபொருள் உற்பத்தி வசதிகள் மற்றும் விரிவான அணு ஆராய்ச்சி திறன்களை உள்ளடக்கிய விரிவான சிவில் மற்றும் இராணுவ அணுசக்தி திட்டத்தை இந்தியா கொண்டுள்ளது.  

இந்தியா தனது அணு ஆயுதக் களஞ்சியத்தின் அளவு குறித்து அதிகாரப்பூர்வமாக எந்த அறிக்கையும் வெளியிடவில்லை என்றாலும், பல்வேறு நாடுகளின் மதிப்பீடுகள் இந்தியாவிடம் 150 முதல் 300 அணு ஆயுதங்கள் இருப்பதாகக் குறிப்பிடுகின்றன.  

4 ஜனவரி 2003 அன்று, பாதுகாப்புக்கான அமைச்சரவைக் குழு (CCS) மற்றும் அரசியல் குழு கூடி **மூலோபாய படைகளின் கட்டளை** (SFC)யை நிர்வாகக் குழுவின் கீழ் அமைத்தது. நிர்வாகக் குழு தனது கருத்தை அரசியல் குழுவிற்கு தெரிவிக்கிறது, இது அவசியமானதாகக் கருதப்படும்போது அணுகுண்டு தாக்குதலை அங்கீகரிக்கிறது. செயற்குழுவின் தலைவராக தேசிய பாதுகாப்பு ஆலோசகர் (NSA) மற்றும் அரசியல் குழு தலைவராக இந்தியப் பிரதமர் உள்ளார்.. இந்திய அணுகுண்டுகள் சிவிலியன் கட்டுப்பாட்டில் உறுதியாக இருப்பதையும், அவற்றின் தற்செயலான அல்லது அங்கீகரிக்கப்படாத பயன்பாட்டைத் தடுக்க ஒரு அதிநவீன கட்டளை மற்றும் கட்டுப்பாடு (C2) பொறிமுறை உள்ளது என்பதையும் உறுதிப்படுத்த இந்த வழிமுறை செயல்படுத்தப்பட்டது.  

அணுசக்தி கட்டளை ஆணையத்தின் கட்டளைகள் (NCA) , மூலோபாய படைகளின் கட்டளையின் (SFC) இராணுவத் தலைமை தளபதியின் கட்டுப்பாட்டில்  
செயல்படுத்தப்படுகிறது. தந்திரோபாய மற்றும் மூலோபாய அணுசக்தி படைகளின் மேலாண்மை மற்றும் நிர்வாகத்திற்கு SFC பொறுப்பாக உள்ளது.  

இந்தியாவின் நவீன ஏவுகணைகள் மற்றும் அணுசக்தி ஏவுகணைகளை கடற்படையின் நீர்மூழ்கி கப்பல்கள் மற்றும் வான்படைகள் மூலம் ஏவுவதற்கு அணுசக்தி கட்டளை ஆணையத்தின் அனுமதி பெற வேண்டும்.
# இராஜசேகர் கோளூர்



**இராஜ்சேகர் கோளூர்** (*Rajshekhar Kolur*) (பிறப்பு: டிசம்பர் 31, 1936) ஒரு இந்திய அரசியல்வாதி ஆவார், இவர் ராய்ச்சூர் மக்களவைத் தொகுதியிலிருந்து 6வது மக்களவையில் நாடாளுமன்ற உறுப்பினராகப் பணியாற்றினார்  

## தொடக்க கால வாழ்க்கை மற்றும் பின்னணி
இராஜசேகர் 1936 டிசம்பர் 31 அன்று ராய்ச்சூர் மாவட்டத்தில் உள்ள ராம்பூர் கிராமத்தில் பிறந்தார். இவரது தந்தை மல்லப்பா கோளூர். ஹைதராபாத்தில் உள்ள நுருபதுங்கா உயர்நிலைப் பள்ளியில் பள்ளிப் படிப்பை முடித்த இவர், இளங்கலை வணிகவியல் பட்டப்படிப்பை ஹைதராபாத் நிஜாம் கல்லூரி, உஸ்மானியா பல்கலைக்கழகம், ஹைதராபாத்தில் படித்தார். இவர் பெங்களூரு பல்கலைக்கழகத்தில் இருந்து இளங்கலை சட்டம் படித்தார்.  
|-  
| 2.  
| 1969  
| 1972  
| டவுன் முனிசிபல் கவுன்சில், யாத்கிர் *(குல்பர்கா மாவட்டம். மைசூர்)* .  
|-  
| 3.  
| 1969  
| 1973  
| மாவட்ட இளைஞர் காங்கிரஸ் கமிட்டியின் கன்வீனர் - குல்பர்கா .  
|-  
| 4.  
| 1970  
| 1972  
| தொகுதி காங்கிரஸ் கமிட்டி தலைவர் - யாத்கிர் .  
|-  
| 5.  
| 1970  
| 1973  
| மாவட்ட காங்கிரஸ் கமிட்டி பொதுச் செயலாளர் - குல்பர்கா.  
|-  
| 6.  
| 1977  
| 1979  
| 6வது மக்களவையில் ராய்ச்சூரில் இருந்து நாடாளுமன்ற உறுப்பினர் .  

- தனிப்பட்ட உறுப்பினர்களின் மசோதாக்கள் மற்றும் தீர்மானங்களுக்கான குழுவின் உறுப்பினர் (1977 இன் போது)
|}
# திரேந்திர அகர்வால்



**திரேந்திர அகர்வால்** (*Dhirendra Agarwal*) (பிறப்பு 2 ஆகத்து 1955) இந்தியாவின் 11வது, 12வது மற்றும் 14வது மக்களவையின் உறுப்பினர் ஆவார். இவர் சார்க்கண்டின் சத்ரா மக்களவைத் தொகுதியை பிரதிநிதித்துவப்படுத்துகிறார். இவர் தற்போது இராச்டிட்ரிய ஜனதா தளம் (RJD) அரசியல் கட்சியின் உறுப்பினராக உள்ளார். இவர் மக்களவைத் தேர்தல்களில் 11வது மக்களவை மற்றும் 12வது மக்களவை ஆகியவற்றிற்கு பாரதிய ஜனதா கட்சியின் (பாஜக) உறுப்பினராக வெற்றி பெற்றார்.
# பருத்த அலகுப் பூஞ்சிட்டு


**பருத்த அலகுப் பூஞ்சிட்டு** ( *Thick-billed flowerpecker* ) என்பது பூங்கொத்திக் குழுவில் உள்ள ஒரு சிறிய பறவை இனமாகும். இது ஒரு சுறுசுப்பான பறவையாகும். இது முதன்மையாக பழங்களை உண்கின்றது. முக்கியமாக காடுகளில் மரங்களின் உச்சியில் காணப்படும். இது இந்தியாவிலிருந்து கிழக்கு இந்தோனேசியா மற்றும் திமோர் வரையிலான வெப்பமண்டல தெற்காசியா முழுவதும் பரவலாக காணப்படுகிறது. இதில் பல துணையினங்கள் அங்கீகரிக்கப்பட்டுள்ளன. அவற்றில் சில சில சமயங்களில் தனி இனங்களாகக் கருதப்படுகின்றன.  

## விளக்கம்
இந்த வகைப் பூஞ்சிட்டு சுமார் 10 செமீ நீளம் இருக்கும். மேலும் கருத்த தடித்த அலகும், குட்டையான வாலும் கொண்டது. இதன் மேற்பகுதி அடர் சாம்பல் பழுப்பு நிறமாகவும், மங்கிய சாம்பல் நிறமாகவும், அடிப்பகுதி வெளிர் கருஞ்சாம்பல் நிறம் தோய்ந்த வெண்மையாகத் தெளிவற்ற சிறு பழுப்புக் கோடுகளுடன் காணப்படும். பிட்டம் சற்று அதிக ஆலிவ் நிறத்திலும், அலகு கருமையாகவும், சற்றே தடித்து, கனமாகவும், விழிப்படலம் சிவப்பு நிறமாகவும் இருக்கும். களத்தில் பாலினங்களை பிரித்தறிய முடியாது.  

## நடத்தையும் சூழலியலும்
மற்ற பூஞ்சிட்டுகளைப் போலவே இவை முதன்மையாக சிறு பழங்கள், தேன் ஆகியவற்றை உண்கின்றன, ஆனால் சில நேரங்களில் பூச்சிகளையும் உண்கின்றன. இதில் பல துணையினங்கள் அடர்ந்த தாழ்நிலக் காடுகளில் காணப்படுகின்றன, அவை பொதுவாக பயிரிடப்பட்ட பகுதிகளில் அல்லது திறந்த காடுகளில் காணப்படுகின்றன.  

திக்கெல்லின் பூசிட்டைப் போல, அப்படியே பழங்களை உண்பதில்லை. பழங்களை அப்படியே அலகால் நசுக்கிப் பழங்களின் சதைப்பற்றை மட்டுமே உண்ணும். பழங்களின் விதைகளைக் கிளைகளில் துடைத்துவிடும். இது திக்கெல்லின் பூஞ்சிட்டைப் போல எச்சத்தால் புல்லுருவிகளை பிற மரங்களுக்குப் பரப்புவதில்லை. இலங்கையில், இவை வெளிர்-கொத்திப் பூங்கொத்தியை விட மேலே அதிக உயரத்தில் உணவு தேடுகின்றன.  

இவை காய்ந்த இலைகளில் சிலந்தி வலை நூல் அல்லது நுண்ணிய தாவர இழைகளைக் கொண்டு தொங்கு நீள் வடிவக் கூட்டினை அமைக்கின்றன. கூடானது உருமறைப்பு தன்மையோடு காணப்படும். மேலும் இது மெல்லிய கிடைமட்ட கிளையில் இருந்து 3 முதல் 15 மீட்டர் உயரத்தில் அமைக்கபடும். தென்னிந்தியாவில் இனப்பெருக்க காலம் திசம்பர் முதல் மார்ச் வரை ஆகும். ஆண் பெண் என இருபறவைகளும் கூடு கட்டுவதில் ஈடுபடுகின்றன. பொதுவாக மூன்று அல்லது நான்கு முட்டைகளை இடுகின்றன அடைகாக்கும் காலம் சுமார் 13 நாட்கள் ஆகும்.  

## காட்சியகம்
# சதலவாடா கிருஷ்ணமூர்த்தி


**சதலவாடா கிருஷ்ணமூர்த்தி** (*Chadalawada Krishnamurthy*) (பிறப்பு 1 மே 1948) ஒரு இந்திய அரசியல்வாதியும் சமூக ஆர்வலரும் ஆவார். இவர் ஆந்திரப் பிரதேச சட்டப் பேரவைக்கு திருப்பதி சட்டப் பேரவைத் தொகுதியின் உறுப்பினராக இருந்தார். திருமலை திருப்பதி தேவஸ்தானத்தின் அறங்காவலர் குழுவின் தலைவராகவும் இருந்தார்.  

## ஆரம்ப கால வாழ்க்கை
சதலவாடா கிருஷ்ணமூர்த்தி 1948 ஆம் ஆண்டு மே 1 ஆம் தேதி நெல்லூர் மாவட்டம் சென்னூர் கிராமத்தில் வெங்கட சுப்பண்ணா மற்றும் வெங்கட ரமணம்மா ஆகியோருக்கு பிறந்தவர். இவர் முனைவர் பட்டம் பெற்ற முதுகலைப் பட்டதாரியாவார். சதலவாடா அறக்கட்டளையின் தலைவராகவும் இருக்கிறார்.  

## அரசியல் வாழ்க்கை
மறைந்த திருமதி இந்திரா காந்தியின் கொள்கைகளால் ஈர்க்கப்பட்டடு 1973 இல் அரசியலில் ஈடுபட ஆரம்பித்தார். 1976 முதல் 1977 வரை சஞ்சய் காந்தி தலைமையில் நெல்லூர் மாவட்ட இளைஞர் காங்கிரசு தலைவராக இருந்தார். இவர் 1981 தேர்தலில் நாயுடுபேட்டை கிராம ஊராட்சிக்கானத் தலைவராகத் தேர்ந்தெடுக்கப்பட்டார். பின்னர் கட்சியின் அகில இந்தியப் பொதுச் செயலாளராக தேர்ந்தெடுக்கப்பட்டார்.  

1994 தேர்தலில் திருப்பதி சட்டமன்றத் தொகுதியில் போட்டியிட விண்ணப்பித்தார். ஆனால் கட்சி இவரை ஸ்ரீகாளஹஸ்தி தொகுதியில் போட்டியிடச் சொன்னது. தொகுதியில் காங்கிரசு சார்பில் போட்டியிட்டு தேர்தலில் 1580 வாக்குகள் வித்தியாசத்தில் தோல்வியடைந்தார். அவர் 1999 தேர்தலில் திருப்பதியில் மீண்டும் போட்டியிக் கோரினார். மீண்டும் இவரது கோரிக்கை நிராகரிக்கப்பட்டது. பின்னர், தெலுங்கு தேசம் கட்சியில் சேர்ந்து 1999 ஆந்திர பிரதேச சட்டமன்ற தேர்தலில் திருப்பதி தொகுதியில் 15000 வாக்குகள் பெரும்பான்மை பெற்று உறுப்பினராகத் தேர்ந்தெடுக்கப்பட்டார்.  

## பதவிகள்
ஆந்திரப் பிரதேச அரசு 27 ஏப்ரல் 2015 அன்று சதலவாடா கிருஷ்ணமூர்த்தியை திருமலை திருப்பதி தேவஸ்தானத்தின் அறங்காவலர் குழுவின் தலைவராக நியமித்தது.
# தே. வெங்கடேச மூர்த்தி

**தே. வெங்கடேச மூர்த்தி** (*D. Venkatesh Murthy*) ஓர்சமூக சேவகர் மற்றும் பெங்களூரின் 46வது மாநகர தந்தையாகப் பணியாற்றிய முன்னாள் பாஜக அரசியல்வாதி ஆவார்.  

## தொழில்
கே. எஸ். ஈஸ்வரப்பாவிடம் மூன்று முறை மாநகர பகுதி உறுப்பினராக இருந்தவர். இவர் 2017-ல் பாரதிய ஜனதா கட்சியிலிருந்து இடைநீக்கம் செய்யப்பட்டார். பெங்களூரு மாநகரத் தந்தையாக அதிக காலம் பதவி வகித்தவர்.
# கொத்தப்பள்ளி சாமுவேல் ஜவகர்


**கொத்தப்பள்ளி சாமுவேல் ஜவகர்** (*Kothapalli Samuel Jawahar*) (பிறப்பு: ஜனவரி 26, 1965), **கே. எஸ். ஜவகர்** என்றும் பிரபலமாக அறியப்படுபடும் இவர், ஆந்திரப் பிரதேச மாநிலத்தைச் சேர்ந்த அரசியல்வாதியும், ஆசிரியரும் ஆவார். இவர் ஆந்திரப் பிரதேச அரசில் 2017 முதல் 2019 வரை மாநில கலால் துறை அமைச்சராகப் பணியாற்றினார். 2014 முதல் 2019 வரை கொவ்வூர் சட்டமன்றத் தொகுதியின் உறுப்பினராகத் தேர்ந்தெடுக்கப்பட்டார்.  

## ஆரம்ப கால வாழ்க்கை
கொவ்வூரில் ஆசிரியராகப் பணியாற்றிய இவர், ஆந்திரப் பிரதேச ஆசிரியர் கூட்டமைப்புத் தலைவராகப் பதவி வகித்தார். 2014 தேர்தலுக்கு முன்பு தெலுங்கு தேசம் கட்சியில் உறுப்பினரானார்.  

## அரசியல் வாழ்க்கை
2014-ம் ஆண்டு தெலுங்கு தேசம் கட்சி மூலம் அரசியலில் நுழைந்த ஜவகர் ஆசிரியர் பதவியை விடு விலகி 2014 தேர்தலில் கொவ்வூர் தொகுதியில் கட்சி வேட்பாளராக போட்டியிட்டு வெற்றி பெற்றார். 12,745 வாக்குகள் பெரும்பான்மையுடன் ஒய். எஸ். ஆர். காங்கிரஸ் கட்சி வேட்பாளர் தானேதி வனிதாவை தோற்கடித்தார்.  

இவர் என்ஜி ரங்கா வேளாண் பல்கலைக்கழகத்தின் விவசாயக் குழுவின் வாரிய உறுப்பினராக நியமிக்கப்பட்டார். ஏப்ரல் 2, 2017 அன்று, ஆந்திரப் பிரதேசத்தில் அமைச்சரவை மாற்றத்தின் ஒரு பகுதியாக கலால் துறை அமைச்சராக இவர் பொறுப்பேற்றார். 2019 தேர்தலில், இவர் திருவூர் சட்டமன்ற தொகுதிக்கு தெலுங்கு தேசம் கட்சி வேட்பாளராக போட்டியிட்டார். ஆனால் ஒய். எஸ். ஆர். காங்கிரஸ் கட்சி வேட்பாளர் கொக்கிலிகடா ரக்சனா நிதியிடம் 10,835 வாக்குகள் வித்தியாசத்தில் தோற்றார்.
# இராம் சுவரூப் கசானா



**இராம் சுவரூப் கசானா** (*Ramswaroop Kasana*) இராச்டிரிய லோக்தந்திரிக் கட்சியைச் சேர்ந்த இந்திய அரசியல்வாதி ஆவார். இவர் 2008 முதல் 2013 வரை இராசத்தான் சட்டமன்றத்தில் சட்டமன்ற உறுப்பினராக இருந்தார். 2008 ஆம் ஆண்டு நடைபெற்ற தேர்தலில் இவர் 22328 வாக்குகள் பெற்றிருந்தார். இவரை எதிர்த்துப் போட்டியிட்ட இந்திய தேசிய காங்கிரசு கட்சியின் வேட்பாளர் இராஜேந்திர சிங் 21435 வாக்குகள் பெற்றிருந்தார். இவர்களுக்கிடையேயான வாக்கு வித்தியாசம் 823 ஆகும். மேலும், இவர் இராசத்தான் அரசின் பாராளுமன்றச் செயலாளராகவும் இருந்தார்.
# திவாதி கர்மா

**திவாதி கர்மா** (Devati Karma) 1962 ஆம் ஆண்டு சூலை 1 ஆம் நாள் சத்தீஸ்கரில் பிறந்தார். இவர் ஒரு இந்திய அரசியல்வாதி ஆவார். இவர் இரண்டு முறை சத்தீஸ்கர் சட்டமன்றத்திற்கு தேர்ந்தெடுக்கப்பட்டு சட்டமன்ற உறுப்பினராக பணியாற்றினார். திவாதி கர்மா தண்டேவாரா சட்டமன்ற தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## வகித்த பதவிகள்
| ஆண்டு | விவரம் |  |
| --- | --- | --- |
| 2013 - 2018 | சத்தீசுகரின் 4-ஆம் சட்டமன்றத்திற்குத் தேர்ந்தெடுக்கப்பட்டார்.
* உறுப்பினர் - மகளிர் மற்றும் குழந்தைகள் மேம்பாட்டுக் குழு உறுப்பினர் (2014–15) |  |
| 2019 - 2023 | சத்தீசுகரின் 5-ஆம் சட்டமன்றத்திற்குத் தேர்ந்தெடுக்கப்பட்டார். (2வது முறை) | } |
# பெங்களூரு மாநகரத் தந்தைகளின் பட்டியல்


**பெங்களூரு மாநகரத் தந்தைகளின் பட்டியல்** (*List of mayors of Bangalore*) என்பது இந்திய நகரமான **பெங்களூருவின்** முதல் குடிமகன் ஆவார். பெரிய பெங்களூர் மாநகரப் பேரவையின் தலைவர் மாநகரத் தந்தை ஆவார்.மாநகராட்சியில் நடக்கும் விவாதங்களை ஆலோசிப்பதில் மாநகரத் தந்தை செயல்படும் முக்கியப் பங்கினை வகிக்கிறார். இவரது பதவிக்காலம் *2020ஆம் ஆண்டின் பெரிய பெங்களூர் மகாநகர பலிகே சட்டத்தின்படி* 5 ஆண்டுகளாகும். *1976ஆம் ஆண்டின் கர்நாடகா மாநகராட்சியின் சட்டத்தின்* படி மாநகரத் தந்தையின் பதவிக்காலம் 1 வருடமாக இருந்தது.  

## மாநகரத் தந்தைகள்
- ஆர். சுப்பண்ணா (1949) - 1ஆவது மேயர்
- என். கேசவைங்கர் (1950)
- ஆர். அனந்தராமன் (1951)
- பி. அனுமந்தியா (1953)
- வி. பி. தீனதயாளு நாயுடு (1955)
- எம். கிருஷ்ணப்பா (1956)

- பி. இந்திரம்மா
- மருத்துவர் எம். ஜி. சேசாத்ரி
- வி. எஸ். கிருஷ்ண ஐயர் (1962–63)
- ஜி. நாராயணா (1964)
- என். நாரியன் செட்டி (1968-69)(பிறப்பு 29.12.1897-31.12.1969)
- மருத்துவர் எம். ஜி. சேசாத்ரி
- பி. எசு. சுதன்வா
- ஜே. குப்புசாமி
- பி. நஞ்சப்பா (1961)
- பி. கே. எம். கவுடா (1985)
- பத்மாவதி கங்காதர கவுடா
- ஜி. குப்பசாமி (1994-1995)
- பிரேமா கரியப்பா
- பி. ஆர். இரமேசு
- ஜே. ஹச்சப்பா
- எம். இராமச்சந்திரப்பா
- சி. எம். நாகராஜ் (2002-2003)
- நாராயணசாமி - 42வது மாநகரத் தந்தை
- மும்தாஜ் பேகம் - 43வது மாநகரத் தந்தை
- எஸ். கே. நடராஜ் - 44வது மாநகரத் தந்தை
- சாரதாம்மா ராமாஞ்சநேயா - 45வது மாநகரத் தந்தை
- தே. வெங்கடேச மூர்த்தி - 46வது மாநகரத் தந்தை
- கட்டே சத்யா என்கிற பி. எஸ். சத்யநாராயணா - 47வது மாநகரத் தந்தை
- மஞ்சுநாத் ரெட்டி 49வது மாநகரத் தந்தை
- ஜி. பத்மாவதி - 50வது மாநகரத் தந்தை
- ஆர். சம்பத் ராஜ் - 51வது மாநகரத் தந்தை
- கங்காம்பிகே மல்லிகார்ச்சூன் - 52வது மாநகரத் தந்தை
- எம். கௌதம் குமார் - 53வது மாநகரத் தந்தை
# சாகித் அலி கான்


**சாகித் அலி கான்** (*Zahid Ali Khan*) ஐதராபாத்தைச் சேர்ந்த ஒரு இந்திய பத்திரிகையாளர் ஆவார். இவர், *தி சியாசத் டெய்லி* என்ற உருது செய்தித்தாளின் தலைமை ஆசிரியர் ஆவார். 2009ல் ஐதராபாத்து மக்களவைத் தொகுதியில் போட்டியிட்டார்.  

## தனிப்பட்ட வாழ்க்கை
*தி சியாசத் டெய்லி*யின் நிறுவனர் அபித் அலி கான் மற்றும் தாயார் முனீருன்னிசா பேகம் ஆகியோருக்கு மகனாகப் பிறந்தார்.  

## அரசியல்
2009 இல், கான் 2009இல் நடந்த இந்திய பொதுத் தேர்தலில் 70% முஸ்லிம்கள் பெரும்பான்மையாக உள்ள ஐதராபாத்து தொகுதியில் போட்டியிடுவார் என்றும், பிராந்திய பாரத் இராட்டிர சமிதி , தெலுங்கு தேசம் கட்சி இந்தியப் பொதுவுடைமைக் கட்சி, இந்தியப் பொதுவுடமைக் கட்சி (மார்க்சிஸ்ட்) போன்ற கட்சிகளின் ஆதரவுடன் சுயேச்சை வேட்பாளராக போட்டியிடுவார் என்றும் அறிவிக்கப்பட்டது. அனைத்திந்திய மஜ்லிசே இத்திகாதுல் முசுலிமீன் கட்சியின் தலைவரான அசதுத்தீன் ஒவைசி 1984 ஆம் ஆண்டு முதல் இந்தத் தொகுதியை தக்கவைத்துக் கொண்டிருந்தார்.  

பிப்ரவரி 2009 இல், அனைத்திந்திய மஜ்லிசே இத்திகாதுல் முசுலிமீன் கட்சியினர் எனக் கூறப்படும் அடையாளம் தெரியாத நபர்களால் கான் தாக்கப்பட்டு மருத்துவமனையில் அனுமதிக்கப்பட்டார். *தி சியாசட் டெய்லி*யின் ஆசிரியர்கள் மற்றும் பத்து இதர செய்தி நிறுவனங்கள், பத்திரிகையாளர்கள் மீதான தாக்குதல்களை அதிகரிப்பதில் அரசாங்கம் மற்றும் காவல்துறையின் செயலற்ற தன்மையைக் குறிப்பிட்டு கானுக்கு ஆதரவு அளிக்க முன்வந்தனர். தேர்தலில் கானை 110,768 வாக்குகள் வித்தியாசத்தில் ஒவைசி தோற்கடித்தார். ஒவைசியின் 293,000 வாக்குகளுடன் ஒப்பிடுகையில் கான் 182,000 வாக்குகள் பெற்றார்.  

2014 ஆம் ஆண்டில், பாரதிய பாரதிய ஜனதா கட்சி கட்சியுடனான தெலுங்கு தேசம் கட்சியின் கூட்டணியில் அதிருப்தி அடைந்த கான், கட்சியிலிருந்து பிரிந்தார். இது முஸ்லிம் சமூகத்தை மோசமாக பாதிக்கும் என்று கருதினார். ஆம் ஆத்மி கட்சியின் அழைப்பையும் நிராகரித்தார்.  

## சமூக சேவை
தெலங்காணா மாநிலத்தின் துணை முதல்வர் முகமது அலி, சமூக மற்றும் பத்திரிகைத் துறைகளில் பங்களிப்பதன் மூலம் கான் நாட்டில் முக்கிய இடத்தைப் பெற்றுள்ளார் என்று கூறினார். இஸ்லாமிய சேவைகளில் உரிமை கோரப்படாத ஆயிரக்கணக்கான முஸ்லிம் உடல்களை அடக்கம் செய்யும் பொறுப்பையும் கான் ஏற்றுக்கொண்டார்.
# ஆர். சுப்பண்ணா


## பெங்களூரு மாநகரத் தந்தை
பெங்களூரில் உள்ள மாநகராட்சி 1949ஆம் ஆண்டு உருவாக்கப்பட்டது. இதே 1949ஆம் ஆண்டு பெங்களூரின் முதல் மாநகரத் தந்தையாக ஆர். சுப்பண்ணா நியமிக்கப்பட்டார். இவரது பதவிக்காலம் ஓராண்டு மட்டுமே நீடித்தது. 1950 இல் முதல் மாநகராட்சி தேர்தல் நடத்தப்பட்டது.  

## பின்னணி
சுப்பண்ணா இந்திய தேசிய காங்கிரசு கட்சியின் தொண்டராக இருந்தார். பெங்களூர் மாநில காங்கிரசில் 30 ஆண்டுகள் பணியாற்றினார்.
# சலீல் கான்


**சலீல் கான்** (*Jaleel Khan*) (பிறப்பு 10 டிசம்பர் 1954), ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் விஜயவாடா மேற்கு தொகுதியின் முன்னாள் சட்டமன்ற உறுப்பினர் ஆவார்.  

2014 மாநில சட்டமன்றத் தேர்தலில் ஒய். எஸ். ஆர். காங்கிரஸ் கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். இவரது தனது நெருங்கிய போட்டியாளரான வி. சீனிவாசை மிகக் குறைந்த வாக்கு வித்தியாசத்தில் தோற்கடித்தார். பின்னர் 2016ல் ஆளும் தெலுங்கு தேசம் கட்சியில் இணைந்தார். 1999 இல் இந்திய தேசிய காங்கிரசு கட்சியில் சேர்ந்து
# ஆர். சம்பத் ராஜ்

**ஆ. சம்பத் ராஜ்** (*R. Sampath Raj*) ஓர் இந்திய தேசிய காங்கிரசு அரசியல் ஆர்வலரும் பெங்களூரு மாநகரின் முன்னாள் மாநகரத் தந்தையும் ஆவார். இவர் 28 செப்டம்பர் 2017 அன்று பதவியேற்றார். தி. ஜெ. ஹல்லி பகுதியிலிருந்து மாநகர உறுப்பினராக இருந்தார்.  

இவர் 2018 கர்நாடக சட்டப் பேரவைத் தேர்தலில் சி. வி. ராமன் நகர் சட்டமன்றத் தொகுதியில் போட்டியிட்டு பாஜகவின் எஸ். ரகுவிடம் தோல்வியடைந்தார்.
# பையாவுலா கேசவ்


**பையாவுலா கேசவ்** (*Payyavula Keshav*) (பிறப்பு 14 மே 1965) இந்தியாவின் ஆந்திரப் பிரதேசத்தின் அனந்தபூரின் உரவகொண்டா தொகுதியைப் பிரதிநிதித்துவப்படுத்தும் சட்டமன்ற உறுப்பினர் ஆவார். இவர் தெலுங்கு தேசம் கட்சியுடன் தொடர்புடையவர். உரவகோண்டா சட்டமன்றத் தொகுதியிலிருந்து ஆறு முறை சட்டமன்ற உறுப்பினராக போட்டியிட்டார்.  

## ஆரம்ப வாழ்க்கை மற்றும் கல்வி
சுதந்திர இந்தியாவில் நில உச்சவரம்புச் சட்டம் அமலுக்கு வரும் வரை 2000 ஏக்கருக்கு மேல் வைத்திருந்த நிலப்பிரபுக் குடும்பத்தில் கேசவ் பிறந்தார். இவரது குடும்பம் சென்னை மாகாணத்தில் பணக்காரர்களில் ஒன்றாக இருந்தது. இவரது தந்தை, பையாவுலா வெங்கட நாராயணா 1975 இல் ராயதுர்க்கம் தொகுதியில் இருந்து சட்டமன்ற உருப்பினராகத் தேர்ந்தெடுக்கப்பட்டார். மேலும், அனந்த்புரம் மாவட்டத்தில் இந்திய தேசிய காங்கிரசு கட்சியின் தலைவராகவும் பணியாற்றினார்.  

## அரசியல் வாழ்க்கை
1994 இல் என். டி. ராமராவ் முன்னிலையில் சேர்ந்த இவர் தெலுங்கு தேசம் கட்சியில் முப்பதாண்டுகளாக இருந்து வருகிறார். 1994 தேர்தலில் உரவகோண்டா தொகுதியில் போட்டியிட்டு 17 ஆயிரம் வாக்குகள் வித்தியாசத்தில் வெற்றி பெற்றார். 1994 மாநில சட்டமன்றத் தேர்தலில், மொத்தமுள்ள 294 இடங்களில் 214 இடங்களில் தெலுங்குதேசம் வெற்றி பெற்றது.
# ஒய். விசுவேசுவர ரெட்டி


**ஒய். விஸ்வேஸ்வர ரெட்டி** (Y. Visweswara Reddy) ஓர் அரசியல்வாயாவார். இவர், இந்தியாவின் ஆந்திரப் பிரதேச மாநிலத்தைச் சேர்ந்த ஒய்எஸ்ஆர் காங்கிரஸ் கட்சியின் உறுப்பினராக இருந்தார். 2014 தேர்தலில் உரவகோண்டா தொகுதியில் போட்டியிட்டு 5000 வாக்குகள் வித்தியாசத்தில் ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். 2004 தேர்தல் நேரத்தில் இவர் இந்தியப் பொதுவுடமைக் கட்சியில் (மார்க்சிஸ்ட்) சேர்ந்து அதே தொகுதியில் தெலுங்கு தேசம் கட்சியின் பையாவுலா கேசவுக்கு எதிராக போட்டியிட்டு தோல்வியடைந்தார்.
# த்ரி மிஸ்டேக்ஸ் ஆப் மை லைப்



***தி 3 மிஸ்டேக்ஸ் ஆஃப் மை லைஃப்*** சேத்தன் பகத் என்ற இந்திய ஆங்கில எழுத்தாளர் எழுதிய மூன்றாவது நாவல் ஆகும். இந்த நூல் 2008 ஆம் ஆண்டு மே மாதம் வெளியிடப்பட்டது மற்றும் முதலாவதாக 4,20,000 பிரதிகள் அச்சிடப்பட்டது. இந்த நாவல் மூன்று நண்பர்களின் வாழ்க்கையைப் பற்றியது. மேற்கு இந்தியாவில் உள்ள அகமதாபாத் நகரம் இக்கதையின் நிகழ்விடமாக இருக்கின்றது. சேத்தன் பகத் எழுதிய நாவல்களில் அதிகமாக விற்பனையான மூன்றாவது நூல் இதுவாகும்.  

## மொழிபெயர்ப்பு
இந்த நூல் குஜராத்தி மொழியில் அஹமதாபாத் & மும்பையில் உள்ள MBD என்ற முன்னணி குஜராத்தி புத்தக வெளியீட்டாளரால் வெளியிடப்பட்டுள்ளது. இந்நூல் தமிழில் மொழிமாற்றம் செய்யப்பட்டு டைமண்ட் பாக்கெட் புக்ஸ் மூலம் வெளியிடப்பட்டுள்ளது. பிரெஞ்சு மொழிபெயர்ப்பு மார்ச் 2010 இல் செர்சே மிடி பப்ளிஷரால் *Les 3 erreurs de ma vie* என வெளியிடப்பட்டது. 2011 ஆம் ஆண்டு திலீப ஜெயக்கொடியால் சிங்களத்தில் *துன் தகத்தீருகன் கரபு கெனெக் மான்* என்ற பெயரில் மொழிபெயர்ப்பு செய்யப்பட்டது.</link>  

## திரைப்பட தழுவல்கள்

நாவலின் திரைப்பட வடிவம் *காய் போ சே!* அபிஷேக் கபூர் இயக்கத்தில் சுஷாந்த் சிங் ராஜ்புத், அமித் சாத் மற்றும் ராஜ்குமார் ராவ் ஆகியோர் நடிப்பில் பிப்ரவரி 2013 இல் வெளியானது. இந்தப் படமும் புத்தகமும் குஜராத்தை மையமாக வைத்து எடுக்கப்பட்டவை என்பதால் *காய் போ சே என்று தலைப்பு வைக்கப்பட்டுள்ளது.* .
# விந்தியா விக்டிம் வெர்டிக் வி3


**விந்தியா விக்டிம் வெர்டிக்ட் வி3** (*Vindhya Victim Verdict V3*) என்பது 2023 இல் வெளிவந்த இந்தியத் தமிழ்த் திரைப்படமாகும். பி. அமுதவாணன் இயக்கத்தில் வரலட்சுமி சரத்குமார், பாவனா கவுடா, எஸ்தர் அனில் மற்றும் ஆடுகளம் நரேன் ஆகியோர் நடித்திருந்தனர். இத்திரைப்படம் 2023 சனவரி 6அன்று வெளியிடப்பட்டது  

## நடிகர்கள்
- சிவகாமியாக வரலட்சுமி சரத்குமார்
- விந்தியாவாக பாவனா கவுடா
- விஜியாக எஸ்தர் அனில்
- ஆடுகளம் நரேன்
- விசார்ணை கதை ஆசிரியர் சந்திர குமார்
- பொன்முடி
- ஜெய் குமார்
- ஷீபா

## தயாரிப்பு
படத்தின் முன்னோட்டத்தை 2022 திசம்பர் 17 அன்று ஜெயம் ரவி வெளியிட்டார்.  

## வரவேற்பு
இப்படம் 2023 சனவரி 6அன்று தமிழ்நாடு முழுவதும் வெளியிடப்பட்டது. *தினத்தந்தியில்* இருந்து ஒரு விமர்சகர் படத்திற்கு கலவையான விமர்சனத்தை அளித்துள்ளார். டைம்ஸ் ஆஃப் இந்தியாவின் ஒரு விமர்சகர், "சில புதிரான தருணங்கள் இருக்கும்போது, கதை மெதுவாக உள்ளது என்றும், உணர்ச்சித் தொடர்கள் நம்மை கடுமையாக தாக்கத் தவறிவிட்டன" என்றும் எழுதினார். மாலை மலரில் இருந்து ஒரு விமர்சகர் கலவையான விமர்சனத்தை அளித்தார்.  

## விருதுகள்
**விருதுகள்**

| 7வது இந்திய உலகத் திரைப்பட விழா 2023 | சிறந்த திரைப்படம் |  |
| --- | --- | --- |
| சிறந்த நடிகை |  |  |
| புது தில்லி திரைப்பட விழா 2023 | சிறந்த திரைப்படம் | } |
# ஆதேசு சிங் சவுகான்



**ஆதேசு சிங் சௌகான்** (*Adesh Singh Chauhan*) ஒரு இந்திய அரசியல்வாதி ஆவார். இவர் இந்திய தேசிய காங்கிரசிலிருந்து ஜஸ்பூர் (உத்தரகாண்ட் சட்டமன்றத் தொகுதி) தொகுதியிலிருந்து உத்தரகாண்ட் சட்டமன்றத்திற்குத் தேர்ந்தெடுக்கப்பட்ட உறுப்பினர் ஆவார். இவர் 2017 உத்தரகாண்ட் சட்டமன்றத் தேர்தலில் இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார். பாரதிய ஜனதா கட்சியின் உறுப்பினராக முன்பு பணியாற்றினார். இவர் 2022 உத்தராகண்ட் சட்டமன்றத் தேர்தலில் மீண்டும் தேர்ந்தெடுக்கப்பட்டார்.
# போர்னாடி வனவிலங்கு சரணாலயம்



**போர்னாடி வனவிலங்கு சரணாலயம் (Bornadi Wildlife Sanctuary)** என்பது 26.22 சதுர கிலோமீட்டர் (10.12 சதுர மைல்கள்) பரப்பளவு கொண்ட ஒரு வனவிலங்கு சரணாலயம் ஆகும். இமயமலை அடிவாரத்தில் வடக்கில் பூடான் எல்லையிலும், இந்தியாவின் அசாமின் உதல்குரி மாவட்டம் மற்றும் பாக்சா மாவட்டத்திலும் அமைந்துள்ளது. இந்த சரணாலயம் அதன் மேற்கு எல்லையில் ஓடும் போர்னாடி ஆற்றின் பெயரால் அழைக்கப்படுகிறது. இது டாங்லா நகரத்திலிருந்து 30 கிலோமீட்டர் (19 மைல்கள்) தொலைவிலும் மற்றும் கவுகாத்தியிலிருந்து 130 கிமீ (81 மை) தொலைவிலும் அமைந்துள்ளது. இந்த சரணாலயம் 1980 ஆம் ஆண்டில் ஹிஸ்பிட் முயல் ( *கப்ரோலாகஸ் ஹிஸ்பிடஸ்* ) மற்றும் குள்ள காட்டுப் பன்றி ( *போர்குலா சால்வேனியா* ) ஆகியவற்றைப் பாதுகாப்பதற்காக நிறுவப்பட்டது. வெள்ளைத் தொப்பி ரெட்ஸ்டார்ட், யூரோசிசா, போன்ற பறவைகளுக்கு இது தாயகமாக உள்ளது. மான் மற்றும் சிறுத்தை போன்ற பல விலங்குகளும் காணப்படுகின்றன.  

## காலநிலை
இப்பகுதியின் காலநிலை வெப்பமானது  

## பல்லுயிர்
*குள்ள காட்டுப் பன்றி, தங்க நிற மந்தி, படைச் சிறுத்தை, ஹூலக் கிப்பன் மற்றும் வெள்ளை இறக்கைகள் கொண்ட மர வாத்து போன்ற பாலூட்டிகள் மற்றும் மயில், இருவாய்ச்சி, சதுப்பு நில கவுதாரி, பெங்கால் ஃப்ளோரிக்கன், மீன் கொத்தி, மரங்கொத்தி, லிட்டில் கார்மோரண்ட், லிட்டில் கிரீன் ஹெரான், நைட் ஹெரான் போன்ற சில புலம்பெயர்ந்த மற்றும் உள்ளூர் பறவைகள் உள்ளன.*
# பிரஜா கிசோர் திரிபாதி



**பிரஜா கிசோர் திரிபாதி** (*Braja Kishore Tripathy*) (பிறப்பு 25 செப்டம்பர் 1947) இந்தியாவின் 14 வது மக்களவை உறுப்பினராக இருந்தார். பிஜு ஜனதா தளத்தின் உறுப்பினராக ஒரிசாவின் பூரி மக்களவைத் தொகுதியைப் பிரதிநிதித்துவப்படுத்தினார். 13வது மக்களவையில் தேசிய ஜனநாயகக் கூட்டணி அரசில் கேபினட் அமைச்சராக இருந்தார். இவர் 2009-ஆம் ஆண்டில் பிஜு ஜனதா தளம் கட்சியில் இருந்து விலகிய பின்னர் பாரதிய ஜனதா கட்சியில் சேர்ந்தார். பூரி மக்களவைத் தொகுதியில் தேர்தலில் போட்டியிட்டுத் தோல்வியுற்றார்.  

13 மே 2013 அன்று, இவர் ஒடிசாவில் ஒரு புதிய அரசியல் கட்சியைத் தொடங்கினார், அதற்கு சமதா கிராந்தி தளம் என்று பெயரிட்டார். ஒடிசாவைச் சேர்ந்த பழங்குடியின தலைவர் ஜார்ஜ் டிர்கி, சட்டமன்ற உறுப்பினர் பிரமித்ராபூர் சமதா கிராந்தி தளத்தின் தலைவராக நியமிக்கப்பட்டுள்ளார். மூத்த சோசலிஸ்ட் தலைவரும், புகழ்பெற்ற பத்திரிகையாளருமான ரபி ராத் கட்சியின் துணைத் தலைவராக உள்ளார்.
# ஏ. வி. சுவாமி



**அலஜாங்கி வீரபத்ர சுவாமி** (*Alajangi Veerabhadra Swamy*) (14 சனவரி 1929 - 31 டிசம்பர் 2019) ஒடிசா மாநிலத்தைச் சேர்ந்த ஒரு இந்திய அரசியல்வாதி ஆவார். இவர் ஒடிசாவிலிருந்து இந்திய நாடாளுமன்றத்தின் மேல்சபையான மாநிலங்களளவைக்கு சுயேச்சை வேட்பாளராகத் தேர்ந்தெடுக்கப்பட்டார். சுவாமி பக்கவாதத்தால் பாதிக்கப்பட்டு பல ஆண்டுகளுக்குப் பிறகு 31 டிசம்பர் 2019 அன்று, தனது 90வது வயதில், தனது 91வது பிறந்தநாளுக்கு 14 நாட்களுக்கு முன்பு இறந்தார்.
# திருவிதாங்கூர் பாறைப்பல்லி



**திருவிதாங்கூர் பாறைப்பல்லி** (*Hemidactylus paaragowli*)(*கெமிடாக்டைலசு பாறாகெளலி*) என்பது கெமிடாக்டைலசு பேரினத்தினைச் சார்ந்த தரைப்பல்லிச் சிற்றினம் ஆகும். இது இந்தியாவின் மேற்குத் தொடர்ச்சி மலைகளின் தெற்குப் பகுதிகளில் மட்டுமே காணப்படும் அகணிய உயிரி.  

## விளக்கம்
*கெமிடாக்டைலசு* பேரினத்தைச் சேர்ந்த பெரிய அளவிலான இந்த தரைப்பல்லி 124.4 மி.மீ. நீளம் உடையது.  

திருவிதாங்கூர் பாறைப்பல்லியின் சிற்றினப் பெயர் மலையாளம் மற்றும் தமிழ் ஆகிய மொழிகளிலிருந்து பெறப்பட்டது. *கெ. பாறாகௌலி* வசிக்கும் வாழ்விடத்தின் அடிப்படையில் பெயரிடப்பட்டது. அதாவது பெரிய பாறைகளில் வசிப்பதால்; பாறா (பாறை) என்றால் ஆங்கிலத்தில் ‘ராக்’ என்றும் மற்றும் கௌலி என்றால் ’ஜிக்கோ’ என இந்த இரண்டு மொழிகளிலும் பொருள்படுகிறது.
# கிடாரி சிரவன் குமார்


**கிடாரி சிரவன் குமார்** (*Kidari Sravan Kumar*) ஓர் இந்திய அரசியல்வாதியாவார். மாவோயிஸ்டுகளால் அரக்கு பள்ளத்தாக்கில் இவரது தந்தை கிடாரி சர்வேசுவர ராவ் கொல்லப்பட்டதை அடுத்து, இவர் மாநில பழங்குடியினர் நலம், ஆரம்ப சுகாதாரம், குடும்ப நலம், வைத்ய விதான பரிசத், மருந்து கட்டுப்பாடு மற்றும் ஆயுஷ் அமைச்சராக, தெலுங்கு தேசம் கட்சி அரசாங்கத்தால் பொதுத் தேர்தலில் போட்டியிடாமல் பதவியேற்றார்.  

## அரசியல் வாழ்க்கை
கிடாரி சிரவன் மறைந்த தெலுங்கு தேசம் கட்சியின் கிடாரி சர்வேசுவர ராவின் மகன் ஆவார். கிடாரி குடும்பத்திற்கு தெலுங்கு தேசம் கட்சியின் நன்றியின் அடையாளமாக சிரவனுக்கு அமைச்சரவை பதவி கிடைத்தது. இவர் சட்டப் பேரவை உறுப்பினர் ஆகாமல் 2018 நவம்பர் 11 ஆம் தேதி ஆந்திர அமைச்சரவையில் சுகாதாரம் மற்றும் பழங்குடியினர் நலத்துறை அமைச்சராகப் பதவியேற்றார். ஆறு மாத காலத்திற்குள் தேர்தலில் நின்று வெற்றி பெற தவறிவிட்டார். எனவே 9 மே 2019 அன்று அமைச்சர் பதவியை விட்டு விலகினார். 2019 சட்டமன்றத் தேர்தலில் அரக்குலோயா சட்டமன்றத் தொகுதி போட்டியிட்டு தோல்வியடைந்தார்.
# நாரா லோகேசு


**நாரா லோகேசு** (*Nara Lokesh*) (பிறப்பு 23 ஜனவரி 1983) ஓர் இந்திய அரசியல்வாதியாவார். இவர் தெலுங்கு தேசம் கட்சியின் தலைவர் நா. சந்திரபாபு நாயுடுவின் மகன் ஆவார். சட்டமேலவை உறுப்பினரான இவர் பஞ்சாயத்து ராஜ், ஊரக வளர்ச்சி மற்றும் தகவல் தொழில்நுட்பம் மற்றும் தகவல் தொடர்பு அமைச்சராகவும் பணியாற்றினார். தேர்தலில் போட்டியிடாமல் தந்தை சந்திரபாபு நாயுடுவின் அமைச்சரவையில் அமைச்சரானதால் கடுமையாக விமர்சிக்கப்பட்டார். எவ்வாறாயினும், எந்தத் தேர்தலிலும் போட்டியிடாததற்காக பெரும் விமர்சனங்களுக்குப் பிறகு, இவர் இறுதியாக மங்களகிரி சட்டமன்றத் தொகுதியில் போட்டியிட்டு, 2019 ஆந்திரப் பிரதேச சட்டமன்றத் தேர்தலில் ஒய்எஸ்ஆர் காங்கிரஸ் கட்சி வேட்பாளர் அல்லா ராமகிருஷ்ண ரெட்டியிடம் தோல்வியடைந்தார்.  

## அரசியல் பின்னணி
இவரும் இவரது தந்தையும் தெலுங்கு தேசம் கட்சியின் தலைவருமான சந்திரபாபு நாயுடு இருவரும் 2019 ஆந்திரப் பிரதேச சட்டப் பேரவைத் தேர்தலில் மொத்தமுள்ள 175 இடங்களில் 23 இடங்களில் மட்டுமே வெற்றி பெற்று பெரும் அரசியல் பின்னடைவைச் சந்தித்தனர். இது தெலுங்கு தேசம் கட்சியின் வரலாற்றில் இல்லாத மோசமான தோல்வியாகும். இவரது மேலவை உறுப்பினர் பதவிக்காலமும் சமீபத்தில் 29 மார்ச் 2023 அன்று முடிவடைந்தது  
## ஊழல் குற்றச்சாட்டு
ஆந்திரப் பிரதேசத்தில் சாலை அமைப்பதில் ஊழல் இருப்பதாக குற்றம் சாட்டப்பட்டு குற்றப் புலனாய்வுத் துறையினரின் விசாரணையில் உள்ளார். இந்த வழக்கில் இவருடன் இவரது தந்தையும் சிக்கியுள்ளார்.
# அல்லா ராமகிருஷ்ண ரெட்டி


**அல்லா ராமகிருஷ்ணா ரெட்டி** (*Alla Ramakrishna Reddy*) **ஆர்கே** என்ற முதலெழுத்துக்களால் பிரபலமாக அறியப்பட்ட இவர், ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஆம் ஆண்டு முதல் ஒய். எஸ். ஆர். காங்கிரஸ் கட்சியிலிருந்து மங்களகிரி சட்டமன்றத் தொகுதியை பிரதிநிதித்துவப்படுத்தும் சட்டமன்ற உறுப்பினராக உள்ளார்.  

## அரசியல் வாழ்க்கை
ஒய். எஸ். ஆர். காங்கிரஸ் கட்சியைச் சேர்ந்த இவர், 2014 மற்றும் 2019 தேர்தல்களில் ஆந்திரப் பிரதேச சட்டப் பேரவைக்கு மங்களகிரி தொகுதியில் போட்டியிட்டு இரண்டு தேர்தல்களிலும் வெற்றி பெற்றுள்ளார். 2014 தேர்தலில், இவர் அப்போது உறுப்பினராக இருந்த கமலா கந்துருவை எதிர்த்து 12 வாக்குகள் வித்தியாசத்தில் வெற்றி பெற்றார். 2019 தேர்தலில் தெலுங்கு தேசம் கட்சியின் நாரா லோகேசை எதிர்த்து 5,337 வாக்குகள் அதிகம் பெற்று வெற்றி பெற்றார்.
# அல்லா அயோத்தி ராமி ரெட்டி


**அல்லா அயோத்தி ராமி ரெட்டி** (*Alla Ayodhya Rami Reddy*) ஒரு இந்திய அரசியல்வாதி. இவர் ஒய். எஸ். ஆர். காங்கிரஸ் கட்சி சார்பாக 2020 மாநிலங்களவைத் தேர்தலில் ஆந்திரப் பிரதேசத்திலிருந்து இந்திய நாடாளுமன்றத்தின் மாநிலங்களவைக்குத் தேர்ந்தெடுக்கப்பட்டார்.  

## தனிப்பட்ட வாழ்க்கை
அல்லா அயோத்தி ராமி ரெட்டி, குண்டூர் மாவட்டத்தைச் சேர்ந்த அல்லா தசரத ராமி ரெட்டி மற்றும் வீர ராகவம்மா ஆகியோருக்கு ஆகஸ்ட் 12, 1964 இல் மகனாகப் பிறந்தார். மங்களகிரி சட்டமன்ற உறுப்பினரான அல்லா ராமகிருஷ்ண ரெட்டி இவரது சகோதரர்.  

குண்டூர் மாவட்டத்தில் உள்ள பெடகாக்கனியில் ஆரம்பக் கல்வியை முடித்த இவர், குண்டூர் நகரில் உள்ள பாபுஜி உயர்நிலைப் பள்ளியில் பத்தாம் வகுப்பு வரை படித்தார். குண்டூர் மாவட்டத்தில் உள்ள நரசராவ்பேட்டையில் உள்ள ரெட்டி கல்லூரியில் தனது உயர்கல்வியை முடித்தார்.  

பின்னர் கர்நாடகாவில் இளங்கலை தொழில்நுட்பத்தையும் (குடிசார் பொறியியல்) பின்னர், ஐதராபாத்து , உசுமானியா பல்கலைக்கழகத்தில் முதுகலை தொழில்நுட்பத்தையும் முடித்தார். 1984 இல் கட்டப் பொறியாளராக தனது பணியைத் தொடங்கினார். இவர் தாட்சாணி என்பவரை மணந்தார்.  

## வணிக வாழ்க்கை
இவர் ராம்கி குழும நிறுவனங்களை நிறுவினார். இவரது நிகர சொத்து மதிப்பு 350 மில்லியன் அமெரிக்க டாலர்களாக உள்ளது. இவர் இந்திய நாடாளுமன்றத்தில் இரண்டாவது பணக்கார மாநிலங்களவை உறுப்பினராக இருக்கிறார்.  

## அரசியல் வாழ்க்கை
அல்லா அயோத்தி ராமி ரெட்டி, பிப்ரவரி 2014 இல் ஒய். எஸ். ஆர். காங்கிரஸ் கட்சியில் சேர்ந்து, 2014 பொதுத் தேர்தலில் நரசராவ்பேட்டையில் இருந்து நாடாளுமன்ற உறுப்பினராகப் போட்டியிட்டார். ஆனால், தெலுங்கு தேசம் கட்சியின் ராயபதி சாம்பசிவ ராவிடம் தோல்வியடைந்தார்.  

2020 மே மாதம் ஒய். எஸ். ஆர். காங்கிரஸ் கட்சியிலிருந்து மாநிலங்களவை உறுப்பினராகத் தேர்ந்தெடுக்கப்பட்டார்.
# மேகமலை பாறைப்பல்லி


**மேகமலை பாறைப்பல்லி** (***கெமிடாக்டைலசு வனம்***) என்பது தரைப்பல்லி சிற்றினம் ஆகும். இது இந்தியாவில் தமிழ்நாட்டில் மேகமலையில் மட்டுமே காணப்படும் அகணிய உயிரி. இது பெரிய அளவிலான *கெமிடாக்டைலசு* சிற்றினமாகும். இது அதிகபட்சமாக 112.2 மி.மீ. வரை வளரக்கூடியது.  

## வாழ்விடம்:
மேகமலைப் பாறைப்பல்லி பாறைகளைச் சுற்றியுள்ள மரங்களின் உயரமான கிளைகளில் எப்போதாவது காணப்படும். பகலில் பாறை பிளவுகளில் வாழும். இது தேனி மாவட்டம் மேகமலை வனப்பகுதிகளில் காணப்படுகிறது. வனப்பகுதிகளில் காணப்படுவதால், வனம் எனும் சிற்றினப் பெயரினைப் பெற்றது.
# அசாம் இலை ஆமை


**அசாம் இலை ஆமை** (Assam leaf turtle)(*சைக்கிள்மிசு ஜெமிலி)* என்பது *ஜியோமிடிடே* குடும்பத்தில் உள்ள ஒரு ஆமை சிற்றினம் ஆகும்.  

## விளக்கம்
*சி. ஜெமிலியின்* மேலோடு முதிர்வடைந்த ஆமைகளில் வடிவங்களைக் கொண்டிருக்கவில்லை. அசாம் இலை ஆமை நீளமானது மற்றும் ஒப்பீட்டளவில் தட்டையானது. கிட்டத்தட்ட இணையான பக்கங்களைக் கொண்டது. மார்புப்பரிசம் வடிவமற்று அடர் பழுப்பு நிறத்திலானது. தலை பழுப்பு நிறமாகவும், தொண்டை மற்றும் கழுத்து ஒரே மாதிரியான கருமையாகவும் இருக்கும். தலையினையும் கழுத்தினையும் இணைக்கும் இணைப்பு அடர் பழுப்பு நிறத்தில் உள்ளது.  

## புவியியல் வரம்பு
அசாம் இலை ஆமை வடகிழக்கு இந்தியா, நேபாளம், பூட்டான்,  

}}